1999/190/YUTP: Neuvoston päätös, tehty 9 päivänä maaliskuuta 1999, Euroopan unionista tehdyn sopimuksen J.4 artiklan 2 kohdan perusteella Euroopan unionin tuesta toimintakykyisten Albanian poliisivoimien uudelleen perustamiseksi hyväksytyn yhteisen toiminnan täytäntöönpanosta



Virallinen lehti nro L 063 , 12/03/1999 s. 0003 - 0004



NEUVOSTON PÄÄTÖS, tehty 9 päivänä maaliskuuta 1999, Euroopan unionista tehdyn sopimuksen J.4 artiklan 2 kohdan perusteella Euroopan unionin tuesta toimintakykyisten Albanian poliisivoimien uudelleen perustamiseksi hyväksytyn yhteisen toiminnan täytäntöönpanosta (1999/190/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.4 artiklan 2 kohdan, ottaa huomioon julistuksen Länsi-Euroopan unionista (WEU), joka sisältyy Euroopan unionista tehdyn sopimuksen hyväksymisen yhteydessä allekirjoitettuun päätösasiakirjaan, sekä katsoo, että neuvosto hyväksyi Euroopan unionista tehdyn sopimuksen J.3 artiklan perusteella tänään yhteisen toiminnan Euroopan unionin tuesta toimintakykyisten Albanian poliisivoimien uudelleen perustamiseksi, tällainen yhteinen toiminta edellyttää henkilökuntaa, jolla on poliisitoimia koskevaa erityistä asiantuntemusta; WEU on jo ottanut tehtäväkseen avun ja neuvonnan antamisen Albanian poliisille, näin ollen Euroopan unionin olisi voitava käyttää apunaan WEU:ta, Euroopan unionin J.4 artiklan 2 kohdan perusteella esittämän pyynnön johdosta WEU:n sotilashenkilöstö teki toteutettavuustutkimuksen kansainvälisten poliisitoimien vaihtoehdoista Albaniassa (tarkistus 1) ja laati siihen kuuluvan liitteen, jäljempänä `WEU:n toteutettavuustutkimus`, WEU:n pysyvä neuvosto hyväksyi 2 päivänä helmikuuta 1999 valmiussuunnitelman, joka koskee kansainvälisiä poliisitoimia Albaniassa ja perustuu WEU:n toteutettavuustutkimuksessa esitettyyn vaihtoehtoon, WEU:n valmiussuunnitelmassa käytetty vaihtoehto edistäisi yhteisen toiminnan nimessä esitettyä tavoitetta, ja WEU:n elimet ovat hyväksyneet oheisen liitteen mukaiset käytännön järjestelyt, ON TEHNYT TÄMÄN PÄÄTÖKSEN: 1 artikla 1. Euroopan unioni pyytää WEU:ta panemaan täytäntöön Euroopan unionin tuesta toimintakykyisten Albanian poliisivoimien uudelleen perustamiseksi 9 päivänä maaliskuuta 1999 hyväksytyn yhteisen toiminnan 1999/189/YUTP (1) toteuttamalla WEU:n toteutettavuustutkimuksessa tarkoitetun "vahvistetun 2 vaihtoehdon" yhteisen toiminnan 1 artiklan 1 kohdassa esitetyn tavoitteen mukaisesti. 2. Edellä 1 kohdassa tarkoitettu toiminta pannaan täytäntöön oheisessa liitteessä esitettyjen käytännön järjestelyjen mukaisesti. 2 artikla Tästä päätöksestä ja yhteisestä toiminnasta 1999/189/YUTP ilmoitetaan WEU:lle Euroopan unionin asiakirjojen toimittamisesta WEU:lle 14 päivänä toukokuuta 1996 annettujen neuvoston päätelmien mukaisesti. 3 artikla Tämä päätös tulee voimaan päivänä, jona se tehdään. 4 artikla Tämä päätös julkaistaan virallisessa lehdessä. Tehty Brysselissä 9 päivänä maaliskuuta 1999. Neuvoston puolesta W. RIESTER Puheenjohtaja (1) Ks. tämän virallisen lehden sivu 1 LIITE KÄYTÄNNÖN JÄRJESTELYT 1. Länsi-Euroopan unionin (WEU) valtuuskunta hoitaa tehtävänsä WEU:n vastuulla. 2. Operaation aikana edellytetään, että: - WEU:n valtuuskunnan laatimat kattavat kuukausittaiset kertomukset toimitetaan täydellisinä Euroopan unionille; kertomuksiin sisältyy ajan tasalla oleva katsaus koulutus- ja neuvontatoimiin sekä näiden toimien vaikutusten arviointi, - WEU:n valtuuskunta laatii kuuden kuukauden välein tai tarvittaessa useammin yleiskertomuksen, jossa se arvioi operaatiota ja ehdottaa tarvittaessa mahdollisia mukautuksia operaation toteuttamistapaan, - hätätilanteessa WEU:lle annetaan välittömästi kertomus, jonka se toimittaa Euroopan unionille. Tilanne arvioidaan ja harkitaan, onko asia annettava Euroopan unionin ja WEU:n elinten ratkaistavaksi. 3. Operaation päätteeksi WEU laatii kokemuksistaan asiakirjan, joka toimitetaan Euroopan unionille. 4. Pääasiallisena viestintäkanavina käytetään: - Euroopan unionin ja WEU:n sihteeristöjen välisiä sekä komission ja WEU:n sihteeristön välisiä nykyisiä yhteyspisteitä, - kummankin puheenjohtajavaltion nimeämiä yhteyspisteitä. 5. Olisi muistettava, että on mahdollista järjestää työryhmien koordinoituja kokouksia. 6. Euroopan unionin puheenjohtajavaltion diplomaattinen edustusto antaa tarvittaessa WEU:n valtuuskunnalle poliittista ja diplomaattista tukea. 7. Euroopan unionin ja WEU:n välistä tiivistä yhteistyötä, myös yhteistyötä paikan päällä, jatketaan muunmuassa Albaniassa suoritettavien laajempien kansainvälisten sekä kahden- että monenvälisten pyrkimysten osalta tiedonvälityksen ja koordinoinnin yhteydessä. 8. Operaatiota koskevaa julkista tiedottamista sovitetaan yhteen. 9. Operaation kustannukset maksetaan komission ja WEU:n välillä sovittavien rahoitusjärjestelyjen mukaisesti. Näiden järjestelyjen on oltava Euroopan yhteisön talousarvioon sovellettavien menettelyjen ja sääntöjen kanssa yhteensopivia, samalla kun niissä otetaan huomioon WEU:n valtuuskunnan operatiiviset vaatimukset. Tukeakseen Euroopan unionin puheenjohtajaa yhteisen toiminnan 1999/189/YUTP 3 artiklan 1 kohdan mukaisissa tehtävissä WEU:n valtuuskunta perustaa koordinaatio- ja seurantajärjestelmän, joka koskee Euroopan yhteisöjen yleisestä talousarviosta albanialaisille harjoittelijoille myönnettävän rahoituksen tarkempia yksityiskohtia. WEU:n valtuuskunnan kertomuksissa on säännöllisesti annettava tietoja tästä järjestelmästä. Edellä mainitut käytännön järjestelyt eivät millään tavoin vaikuta kummankaan järjestön sisäisiin menettelyihin tai niiden välillä mahdollisesti tarvittaviin uusiin yhteydenottoihin.